[:de]૨૦૧૨માં ‘એક દીવાના થા’ જેવી ફ્લોપ ફિલ્મથી કરિયર શરૂ કરનાર એમી જેક્સનને લોકો પ્રતીક બબ્બરની ગર્લફ્રેન્ડ તરીકે વધુ જાણે છે તો કેટલાક તેને બ્રિટિશ બ્યુટી ક્વીન તરીકે પણ ઓળખે છે. બોલિવૂડમાં પ્રવેશ્યા પહેલાં સાઉથ ઇન્ડિયન સિનેમાથી કરિયર શરૂ કરનાર આ સુંદર અભિનેત્રીએ તાજેતરમાં અક્ષયકુમાર સાથે ‘સિંઘ ઇઝ બ્લિંગ’ પણ કરી. તે કહે છે, ”બોલિવૂડમાં મારી એન્ટ્રી ૨૦૧૨માં આવેલી ‘એક દીવાના થા’ ફિલ્મથી થઈ હતી, પરંતુ આ પહેલાં મેં ચિરંજીવીના પુત્ર રામચરણ તેજા સાથે એક તેલુગુ ફિલ્મ કરી. ત્યાર બાદ વિક્રમની સાથે એક તામિલ ફિલ્મ કરી ત્યારે મને ‘એક દીવાના થા’ની ઓફર મળી. મારી પાસે ફિલ્મની વધુ વિગતો નહોતી. તેથી હું તેમાં સારું પર્ફોર્મન્સ ન આપી શકી.”